Bestyrelsesmøde 1 februar 2024 Hvidovre Sejlklub Suset.

Deltagere:

 Ulrik Larsen (ref)

 Ronni Andersen

Jan Larsen

Hans Henrik Andersen

Thomas Westh

Hasse,

Thomas

Stig Petersen

Afbud: Osama, Ronni

**Referat fra sidst**

Godkendt

**Økonomi, status og regnskab 2023**

Osama er ved at færdiggøre regnskab for 2023. Dette sendes rundt til ”granskning” når det er klar.

Osama kigger ligeledes på at sanere i klubbens konti og få placeret midler på højrente konti, selvfølgelig med hensyn til bindinger m.m.

Der er derudover dialog med kommunen om krav til statsautoriseret revisor for godkendelse af regnskab, eller vi kan bruge vores ”normale revisor”. Afventer svar.

**Brugsretsaftale**

Der er endelig kommet et udkast til ny brugsretsaftale fra kommunen, som vi har efterspurgt i flere år. Denne blev drøftet. Der gælder i 30 år hvilket er fint, men de har lagt op til en opsigelse på ½ år.

Vi forsøger at få forlænget dette, og vil også høre DS om bistand.

Øvrige forhold i aftale ser OK ud.

**Havn (renovering og tidsplan, miljøstation m.m.)**

Nyeste tidsplan ser lidt værre ud end tidligere. Nordmolen forventes først færdig1/8, mens sydmolen forventes klar i april. Det bliver således svært at udleje nye pladser i 1. halvår. Det bliver derfor lidt ”puslespil” at få det hele til at gå op. Det skal drøftes nærmere med kommunen omkring udlejning. Hans Henrik og Brian har tæt kontakt og forsøger at få det til at gå op bedst muligt. Vi skal melde mere konkret I et nyhedsbrev inden alt for længe.

Vi skal forvente af jollepladsen forbliver byggeplads hele året, og således først til sæsonstart 2025 er ryddet til brug. Der er usikkerhed omkring hvornår den sidste og inderste del af molen (herunder slæbested) bliver lavet. Det afhænger også af den samlede økonomi i projektet.

Tilgængelighed og udformning af den nye mole og hammer blev drøftet. Det kan være svært at komme til de fortøjningsringe der pt. er placeret på oversiden af hammeren når man skal lægge til. Hans Henrik tager det op med entreprenøren, men materialer og udformning er nok så langt at det bliver svært at ændre.

Redningskranse er kommet og de er sat op på nordmolen.

Der er hentet tilbud på miljøstation. Den skal tilkobles til spildevand og der kigges pt. på hvordan det kan etableres ift. kloaknettet. Det vil være oplagt at få det etableret når inderste del skal laves,

Den nye frontlæsser er kommet. Der er forsikring mm. på den. Der skal dog nyt tag på traktorskuret, så den kan være der. Hans Henrik koordinerer.

De 2 jolle-flydebroer bliver repareret.

Der er kommet forsikringspenge for de 2 stjålne påhængsmotorer.

Forsikringer på både blev gennemgået. Hans Henrik har kontakten. Samlet set betaler vi ca. 50.000 kr. i præmie pr. år. Det er specielt påhængsmotorerne til følgebåde der er dyre.

Hans Henrik følger ligeledes op på bestyrelsesansvarsforsikring og rykker FLID for svar. Ellers tegnes en ny i vores andet selskab.

Vi checker priser på El-motorer og kapacitet til h-bådene.

Der er sket en indberetning af pladser til FLID.

**Klubhus og køkken,**

Klubhuset er blevet malet (Jonna), og der er kommet lydabsorberende plader op i januar (sponseret af Susets Køkken). Nye lamper i mellemgangen.

**Nyt masteskur og ombygning af ekst.**

Kommunen har accepteret at kigge på at få ændret lokalplanen så der kan etableres masteskur på jollepladsen (jf. tidligere projekt). Lokalplanen bliver sandsynligvis først udarbejdet i 2025.

Det giver mulighed for at ændre vores bygning med det nuværende masteskur,

Der skal laves et nyt projekt. Vi overvejer nærmere ift. hvad huset skal indeholde, hvad der kan genbruges m.m.

Der kan bla. blive plads til et medlemslokale med tekøkken m.m.

**Opfølgning på medlemsmøde**

Der var stort fremmøde. God information om havneprojekt, tidsplan m.m., men det var svært at bevare engagementet til sidst da vi snakkede udvikling. Vi overvejer om det kan gentages til næste år evt. i en anden form.

**Miljøudvalg og sponsorudvalg – orientering**

Miljøudvalget har holdt et møde, og der arbejdes på et oplæg om en ny miljøpolitik.

Der er desuden nedsat et sponsorudvalg med pt. 3. medlemmer (Ulrik, Arvid og Svend J). Flere er stadig velkomne. Vi kigger på mulige projekter at søge penge til. Foreløbig er der sendt en ansøgning til Max Fodgaard fonden om jakker til frivillige i klubben.

**Generalforsamling**

Der bliver generalforsamling d. 25. april kl. 19.00. Der skal forberedes dagsorden, beretninger m.m.

**Aktiviteter**

Fastelavn d. 10. feb. kl 14.30. Steen har bolden.

Frivilligfest d. 5 feb.

Havnens dag blev drøftet. Det skal i givet fald forberedes bedre end sidste år. Vi forsøger at få de andre klubber med på en dag.

**Evt.**

Bjarne Agerlin: Ældrerådet har nogle lokaler de skal fraflytte og der er nogle borde og stole, reoler som vi godt kan overtage uden beregning. Det benytter vi os af.

Steen har kontakten.

Hjælp til mini12 m. 4 stativer er ved at ruste væk og er uhåndterbare. 4 stk af klubbens både. De koster ca. 2500 kr. pr. stk. Dette iværksættes.

Der har været udfordringer med at der har været nogle ikke-medlemmer der var med til fællesspisninger (med klubrabat). Det skal der styr på. Medlemskort skal forevises.

Renovering af masteskuret (svalegangen) skal ske i løbet af året. Der står et par ældre både som står tæt på og skal flyttes. Hans Henrik tager affære.

Motorer til følgebåde skal serviceres. Der er ikke mange i Københavnsområdet der udfører det. Jan forhører sig i Tempobåde.